ddrg/super_eurlex huggingface dataset:
2.

Is ionstraim thábhachtach don chomhar breithiúnach Eorpach é Rialachán (CE) Uimh. 1393/2007 ó Pharlaimint na hEorpa agus ón gComhairle maidir le Seirbheáil Doiciméad. Is é is creat do tharchur doiciméad idir na Ballstáit in ábhair shibhialta nó tráchtála. Is é is aidhm don togra le haghaidh athbhreithniú na sásraí comhair agus na sreafaí oibre tarchuir atá sa rialachán atá ann cheana a chur in oiriúint do na forbairtí teicniúla a chuireann an digiteáil agus úsáid theicneolaíocht TF ar fáil. Go háirithe, iarrtar sa togra ón gCoimisiún go mbunófaí córas TF díláraithe agus go mbeadh sé éigeantach an córas sin a úsáid agus iarrataí agus doiciméid á malartú idir údaráis na mBallstát. Cuspóir tábhachtach eile atá bunaithe ar fhorbairt TF is ea sásraí na seirbhíse dírí trasteorann a neartú trí sheirbhís leictreonach shlán a cheadú, agus coimircí nós imeachta a áirithiú do na páirtithe ag an am céanna.
2.

Is ionstraim thábhachtach don chomhar breithiúnach Eorpach é Rialachán (CE) Uimh. 1206/2001 ón gComhairle maidir le comhar idir cúirteanna na mBallstát i dtaca le fianaise a ghlacadh in ábhair shibhialta nó in ábhair thráchtála. Cuireann an ionstraim creat ar fáil le haghaidh cúnamh breithiúnach trasteorann idir na Ballstáit maidir le fianaise a bhailiú thar theorainneacha agus maidir le glacadh díreach fianaise trasteorann. Is é is aidhm don togra le haghaidh athbhreithnithe na sásraí comhair agus na sreafaí oibre tarchuir atá sa rialachán atá ann cheana a chur in oiriúint do na forbairtí teicniúla a chuireann an digiteáil agus úsáid na teicneolaíochta faisnéise (TF). Go háirithe, iarrtar, leis an togra ón gCoimisiún, go mbunófaí córas TF díláraithe agus go mbeadh sé éigeantach úsáid a bhaint as chun iarrataí agus doiciméid a mhalartú idir údaráis na mBallstát. Tá sé d’aidhm ag an togra le haghaidh athbhreithnithe freisin go ndéanfaí glacadh díreach fianaise trasteorann a leathnú agus a neartú.
(33)

Ina theachtaireacht an 19 Márta 2014 maidir leis an Tionscnamh Eorpach ó na Saoránaigh “Water and sanitation are a human right! Water is a public good, not a commodity!” [Tá an ceart ag cách ar uisce agus ar shláintíocht! Tá uisce ann ar mhaithe leis an phobal, ní haon tráchtearra é!], d’iarr an Coimisiún ar na Ballstáit a áirithiú go bhfuil rochtain ag gach saoránach ar sholáthar íosta uisce, i gcomhréir le moltaí EDS. Thug sé gealltanas freisin leanúint “to improve access to safe drinking water […] for the whole population through environmental policies” [d’fheabhas a chur ar an rochtain ar uisce óil sábháilte […] don daonra ar fad trí bheartais comhshaoil]. Tá sé sin i gcomhréir le SFI 6 de chuid na Náisiún Aontaithe agus leis an sprioc ghaolmhar chun “achieve universal and equitable access to safe and affordable drinking water for all” [rochtain uilíoch chothrom ar uisce óil sábháilte atá ar phraghas réasúnta a bhaint amach do chách]. Chun aghaidh a thabhairt ar na gnéithe sin den rochtain ar uisce a bhaineann le cáilíocht agus infhaighteacht agus mar chuid den fhreagra a tugadh ar thionscnamh Right2Water, agus chun rannchuidiú le cur chun feidhme Phrionsabal 20 de Cholún Eorpach na gCeart Sóisialta ina luaitear “everyone has the right to access essential services of good quality, including water” [go bhfuil ag cách an ceart chun rochtain a fháil ar sheirbhísí riachtanacha ar ardchaighdeán, lena n-áirítear an t-uisce], ba cheart do na Ballstáit dul i ngleic le saincheist na rochtana ar uisce ar an leibhéal náisiúnta ach discréid áirithe a bheith acu, mar sin féin, maidir leis na bearta sonracha a bheidh le cur chun feidhme. Ba cheart sin a dhéanamh trí bhíthin gníomhaíochtaí darb aidhm an rochtain ar uisce atá beartaithe lena thomhailt ag an duine a fheabhsú do chách, go háirithe trí threalamh a shuiteáil i spásanna poiblí lasmuigh agus laistigh nuair is indéanta go teicniúil, agus trí bhíthin gníomhaíochtaí darb aidhm úsáid an uisce buacaire a chur chun cinn, trína chur chun cinn, mar shampla, go gcuirfí ar fáil saor in aisce i riaracháin phoiblí agus i bhfoirgnimh phoiblí uisce atá beartaithe lena thomhailt ag an duine, nó go gcuirfí ar fáil é saor in aisce nó ar tháille íseal do chustaiméirí i mbialanna, ceaintíní agus aonaid seirbhíse lónadóireachta.
34.

Le hAithris (47) maidir le rochtain ar cheartas, meabhraítear freisin go maíonn an Coimisiún sa Teachtaireacht uaidh an 11 Nollaig 2019 maidir leis an gComhaontú Glas don Eoraip go ndéanfadh sé a mharana maidir le Rialachán Aarhus a athbhreithniú chun an rochtain ar athbhreithniú riaracháin agus breithiúnach ar leibhéal an Aontais a fheabhsú do shaoránaigh agus d’eagraíochtaí neamhrialtasacha a bhfuil imní orthu faoi dhlíthiúlacht cinntí a mbíonn éifeacht acu ar an gcomhshaol. Anuas air sin, aithníonn na comhreachtóirí go bhfuil sé tábhachtach go ngníomhódh an Coimisiún chun feabhas a chur ar an rochtain a bhíonn ag saoránaigh agus eagraíochtaí neamhrialtasacha ar an gceartas os comhair na gcúirteanna náisiúnta sna Ballstáit.
1.

An 2 Bealtaine 2018, ghlac an Coimisiún pacáiste tograí maidir leis an gCreat Airgeadais Ilbhliantúil do na blianta 2021 go 2027 (CAI). Sa phacáiste reachtach, bhí togra le haghaidh Rialachán nua ó Pharlaimint na hEorpa agus ón gComhairle maidir le buiséad an Aontais a chosaint i gcás easnaimh ghinearálaithe i ndáil leis an smacht reachta sna Ballstáit in Airteagal 322(1)(a) den Chonradh ar Fheidhmiú an Aontais Eorpaigh, agus Airteagal 106a den Chonradh ag bunú an Chomhphobail Eorpaigh do Fhuinneamh Adamhach mar bhunús dlí.
9.

Is féidir achoimre a dhéanamh ar na feabhsuithe is tábhachtaí mar a leanas: — Feistí faoi úinéireacht phríobháideach (Airteagail 3(5) agus 4(2) pointe (a)): faoi na coimircí dlíthiúla iomchuí, ceadófar do OLAF rochtain a fháil ar fheistí faoi úinéireacht phríobháideach ach a mhéid a úsáidfear na feistí chun críoch oibre agus a mhéid céanna a cheadaítear sin do na húdaráis náisiúnta rialaithe, a mhéid a bhaineann le himscrúduithe seachtracha; maidir le himscrúduithe inmheánacha, déantar tagairt do na cinntí a ghlacann an institiúid, an comhlacht, an oifig nó an ghníomhaireacht lena mbaineann; — Rochtain ar idirbhearta cuntas bainc (Airteagal 7(3), (3a) agus (3b)): thángthas ar fhoclaíocht chomhréitigh, lena ndéantar cearta rochtana OLAF a theorannú do na cearta atá ag imscrúdaitheoirí náisiúnta a bhfuil rochtain acu ar chuntais bhainc; — Rialaitheoir ráthaíochtaí nós imeachta (Airteagail 9a agus 9b): thángthas ar chomhaontú maidir le feidhm neamhspleách a ghabhann leis an gCoiste Maoirseachta ó thaobh eagrúcháin de; le raon feidhme fheidhm an rialaitheora cumhdaítear freisin na rialacha is infheidhme maidir le himscrúduithe OLAF, go háirithe ceanglais nós imeachta agus cearta bunúsacha; féadfaidh an rialaitheoir moltaí a eisiúint d’Ard-Stiúrthóir OLAF; — Rochtain ar thuarascálacha OLAF (Airteagal 10(3b)): tá cead ag an duine lena mbaineann rochtain a iarraidh ar thuarascáil chríochnaitheach OLAF ar choinníoll go dtugann na húdaráis náisiúnta ábhartha, a dhéanfaidh na himeachtaí náisiúnta a sheoladh ina dhiaidh sin, toiliú sainráite laistigh de 12 mhí; — Inghlacthacht fianaise (Airteagal 11): neartaíodh inghlacthacht thuarascálacha OLAF mar fhianaise in imeachtaí riaracháin agus an chumarsáid le OLAF i dtaca le saincheisteanna a thiocfaidh chun cinn maidir leis an inghlacthacht; — Caighdeáin nós imeachta níos airde le haghaidh imscrúduithe OLAF chun tacú le OIPE (Airteagal 12e(3)): tar éis tuairim a fháil ó Choiste Maoirseachta OLAF, d’iarr Parlaimint na hEorpa ar OLAF caighdeáin nós imeachta a chur i bhfeidhm a bheadh coibhéiseach leo sin in imscrúduithe coiriúla chun inghlacthacht fianaise a bhaileofaí in imeachtaí coiriúla ina dhiaidh sin a chosaint; leis an gcomhréiteach ar thángthas air, cuirtear d’oibleagáid ar OIPE a bheith ag obair i ndlúthchomhar le OLAF chun a áirithiú go ndéanfar na caighdeáin nós imeachta a urramú, gan sainordú OLAF a mhéadú; — Comhar idir OLAF agus OIPE (Airteagail 12b go 12g): thángthas ar chomhréiteach lena mbeidh toiliú OIPE ag teastáil ó OLAF chun imscrúduithe comhlántacha a dhéanamh; ní fhéadfaidh OIPE fanacht ina thost, ach níl aon oibleagáid air údar a thabhairt do OLAF lena agóidí; — An Coiste Maoirseachta (Airteagal 15): tá rochtain an Choiste Maoirseachta ar cháschomhaid OLAF rialaithe agus, ar an gcaoi sin, déantar díospóid atá ann le fada idir an dá chomhlacht a réiteach; — Tuairisciú leantach ó údaráis na mBallstát chuig OLAF (Airteagail 11 agus 16): tá feabhas beartaithe chun go bhféadfaidh OLAF faireachán níos fearr a dhéanamh ar a chásanna agus easnaimh a shainaithint.
Airteagal 4

Oibleagáidí soláthróirí bonn

maidir le gach baisc d’aon bhonn amháin nó níos mó bonn atá comhionann, lipéad boinn clóite, a chomhlíonann na ceanglais a leagtar amach in Iarscríbhinn II, lena gcuirfear in iúl faisnéis agus aicme gach ceann de na paraiméadair a leagtar amach in Iarscríbhinn I, agus bileog faisnéise faoin táirge.

maidir le gach bonn aonair, lipéad boinn, i bhfoirm ghreamáin, a chomhlíonann na ceanglais a leagtar amach in Iarscríbhinn II, lena gcuirfear in iúl faisnéis agus aicme gach ceann de na paraiméadair a leagtar amach in Iarscríbhinn I, agus bileog faisnéise faoin táirge; nó

1. Áiritheoidh soláthróirí go bhfuil an méid seo a leanas ag gabháil, saor in aisce, le boinn C1, boinn C2 agus boinn C3 a chuirfear ar an margadh:

2. Maidir le boinn a dhíoltar nó a thairgtear lena ndíol trí chiandíolachán, áiritheoidh na soláthróirí go mbeidh an lipéad boinn ar taispeáint gar don léiriú praghais, agus gur féidir teacht ar an mbileog faisnéise faoin táirge i bhfoirm chlóite, lena n-áirítear teacht air ar iarratas ón úsáideoir deiridh. Beidh an lipéad boinn ar mhéid a chiallóidh go mbeidh sé le feiceáil go soiléir agus go mbeidh sé inléite agus comhréireach leis an méid a shonraítear i bpointe 2.1 d’Iarscríbhinn II.

Maidir le boinn a dhíoltar ar an idirlíon nó a thairgtear lena ndíol ar an idirlíon, féadfaidh soláthróirí an lipéad boinn a chur ar fáil do chineál boinn sonrach i dtaispeántas neadaithe.
19.

I seasamh na Comhairle, ina bhforbraítear an togra tosaigh ón gCoimisiún nach mór do ghnóthas iompair obair na dtiománaithe a eagrú ionas go mbeidh tiománaithe in ann filleadh abhaile go rialta chun tréimhse scíthe fada a ghlacadh (Airteagal 8 (8a) de Rialachán (CE) Uimh. 561/2006), neartaítear an ceanglas sin maidir le cruthúnas agus faireachán, agus spreagtar tuilleadh soiléireachta faoi áit fillte an tiománaí. Mar sin, leis an téacs ón gComhairle, ceanglaítear ar thiománaí filleadh ar ionad oibríochtúil an fhostóra ina mbíonn an tiománaí bunaithe de ghnáth agus ina dtosaíonn scíth sheachtainiúil an tiománaí, i mBallstát na bunaíochta, nó ar áit chónaithe an tiománaí, agus é le tuiscint gur faoin tiománaí atá sé an áit a roghnú inar féidir na tréimhsí scíthe a chaitheamh, agus go bhfuil an fostóir freagrach as an gcumas rialta chun filleadh a ráthú. Comhaontaíodh an mhinicíocht bhunúsach mar cheithre seachtaine, i gcomhréir le leasú 385. Ar mhaithe le simplíocht agus seasaimh chaibidlíochta mhíchothroma idir tiománaithe agus a bhfostóirí, níor ghlac an Chomhairle le gnéithe de sholúbthacht bhreise ar thacaigh an Pharlaimint leo i leasuithe 355, 377, 385.
28.

Comhaontaíonn an Chomhairle téarmaí an chomhair riaracháin idir na Ballstáit ar bhealach níos mionsonraithe, mar a fhoráiltear in Airteagal 18. Comhaontaíonn an Chomhairle prionsabal an dlúthchomhair mhear (Airteagal 18(2)), mar atá molta ag an bParlaimint (leasú 149). Sainítear leis an seasamh ón gComhairle in Airteagal 18(5) tréimhse uasta (30 lá) do na Ballstáit chun freagra a thabhairt ar iarrataí réasúnaithe; Is féidir leis na Ballstáit teacht ar chomhaontú frithpháirteach maidir leis an tréimhse sin a ghiorrú. Ina theannta sin, tá an Chomhairle den tuairim in Airteagal 18(7) gur cheart do Bhallstát a bheith in ann, laistigh de 10 lá ón iarraidh tosaigh a thíolacadh, iarraidh ar an mBallstát iarrthach bunús a thabhairt don iarraidh. Laistigh den tréimhse chéanna 10 lá, is féidir leis an mBallstát iarrtha an Ballstát iarrthach a chur ar an eolas freisin maidir le saincheisteanna a d’fhéadfadh a bheith ann leis an iarraidh chun teacht ar réiteach ar aon deacrachtaí a thagann chun cinn. Féadfar a iarraidh ar an gCoimisiún freisin bearta iomchuí a dhéanamh. Ar deireadh, comhaontaíonn an Chomhairle go n-áireofaí forálacha in Airteagal 18(9) maidir le gnéithe cosanta sonraí agus go gcuirfear an comhar riaracháin sin ar fail saor in aisce agus tá sé soiléirithe nach gcuirfidh iarraidh ar fhaisnéis bac ar na húdaráis inniúla bearta a dhéanamh chun sáruithe líomhnaithe ar an Rialachán a imscrúdú agus a chosc.
cuirtear an méid seo a leanas in ionad mhír 2:

“2. Chun críocha phointe (b) den tríú fomhír de mhír 1, i gcás inar ciontaíodh an bainisteoir iompair nó an gnóthas iompair i gcion coiriúil tromchúiseach nó i gcás inar tabhaíodh an bainisteoir iompair nó an gnóthas iompair pionós i mBallstát amháin nó i níos mó ná Ballstát amháin mar gheall ar cheann de na sáruithe is tromchúisí ar rialacha an Aontais, faoi mar a leagtar amach in Iarscríbhinn IV iad, tabharfaidh údarás inniúil an Bhallstáit bunaíochta faoi nós imeachta riaracháin a dhéanamh agus a chur i gcrích ar dhóigh atá iomchuí agus tráthúil, lena n-áireofar, más iomchuí, seiceáil a dhéanamh ar áitreabh an ghnóthais lena mbaineann.

Le linn an nós imeachta riaracháin, tabharfar an ceart do bhainisteoir iompair an ghnóthais iompair nó ionadaithe dlí eile an ghnóthais iompair, de réir an cháis, chun a gcuid argóintí agus mínithe a chur i láthair.

Le linn an nós imeachta riaracháin, déanfaidh an t-údarás inniúil a mheas an freagairt dhíréireach a bheadh ann, de bharr imthosca sonracha, dea-cháil a chailliúint sa chás sin ar leith. Sa mheasúnú sin, cuirfidh an t-údarás inniúil san áireamh an líon sáruithe tromchúiseacha ar rialacha náisiúnta agus ar rialacha an Aontais dá dtagraítear sa tríú fomhír de mhír 1, mar aon le líon na sáruithe is tromchúisí ar rialacha an Aontais, faoi mar a leagtar amach in Iarscríbhinn IV iad, a ndearnadh an bainisteoir iompair nó an gnóthas iompair a chiontú i gcion nó ar gearradh pionóis orthu ina leith. Beidh réasúnú cuí ag aon chinneadh den sórt sin agus bonn cirt leis.

I gcás ina gcinnfeadh an t-údarás inniúil go mbeadh sé díréireach dea-cháil a chailliúint, cinnfidh sé go leanann dea-cháil de bheith ar an ngnóthas lena mbaineann. Déanfar na cúiseanna leis an gcinneadh sin a thaifeadadh sa chlár náisiúnta. Sonrófar líon na gcinntí sin sa tuarascáil dá dtagraítear in Airteagal 26(1).

Má mheasann an t-údarás inniúil nach mbeadh sé díréireach dea-cháil a chailliúint, caillfear dea-cháil de thoradh an chiontaithe nó an phionóis;”;
24.

Creideann an Chomhairle, más ea, gur léiriú cothrom é an seasamh ón gComhairle ar an gcéad léamh ar thoradh na caibidlíochta agus gur céim shuntasach chun tosaigh an méid sin i dtreo dhigitiú na hearnála iompair, as a dtiocfaidh nósanna imeachta riaracháin níos simplí agus éifeachtúlacht níos fearr in earnáil an iompair.
Chun cur i bhfeidhm cuí an Rialacháin seo a áirithiú, ba cheart an chumhacht chun gníomhartha a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh a tharmligean chuig an gCoimisiún i ndáil le Cuid A d’Iarscríbhinn I a leasú, chun aon ghníomhartha tarmligthe nó cur chun feidhme arna nglacadh ag an gCoimisiún agus lena mbunaítear ceanglais nua an Aontais um fhaisnéis rialála i dtaca le hiompar earraí a chur san áireamh; agus i ndáil le Cuid B d’Iarscríbhinn I a leasú, chun liostaí na gceanglas um fhaisnéis rialála i ndlí náisiúnta dar thug na Ballstáit fógra don Choimisiún ina leith i gcomhréir leis an Rialachán seo a chur san áireamh, agus chun aon fhoráil nua den dlí náisiúnta ábhartha a chur san áireamh lena dtugtar isteach athruithe ar na ceanglais náisiúnta um fhaisnéis rialála, nó lena leagtar síos ceanglais nua ábhartha um fhaisnéis rialála a thagann faoi raon feidhme an Rialacháin seo agus dar thug na Ballstáit fógra don Choimisiún ina leith i gcomhréir leis an Rialachán seo; agus i dtaca leis an Rialachán seo a fhorlíonadh trí thacar comhchoiteann sonraí agus fothacair chomhchoiteanna sonraí a bhunú agus a leasú i ndáil leis na ceanglais ábhartha um fhaisnéis rialála a chumhdaítear leis an Rialachán seo; agus trí ghnéithe teicniúla áirithe den Rialachán seo a chomhlánú, is é sin maidir leis na rialacha i ndáil le deimhniú agus úsáid mharc deimhniúcháin na n-ardán eFTI agus i ndáil le deimhniú agus úsáid mharc deimhniúcháin na soláthraithe seirbhíse eFTI. Tá sé tábhachtach, go háirithe, go rachadh an Coimisiún i mbun comhairliúcháin iomchuí le linn a chuid oibre ullmhúcháin, lena n-áirítear ar leibhéal na saineolaithe, agus go ndéanfar na comhairliúcháin sin i gcomhréir leis na prionsabail a leagtar síos i gComhaontú Idirinstitiúideach an 13 Aibreán 2016 maidir le Reachtóireacht Níos Fearr (9).

Go sonrach, chun rannpháirtíocht chomhionann in ullmhú na ngníomhartha tarmligthe a áirithiú, faigheann Parlaimint na hEorpa agus an Chomhairle na doiciméid uile ag an am céanna leis na saineolaithe sna Ballstáit, agus bíonn rochtain chórasach ag a gcuid saineolaithe ar chruinnithe ghrúpaí saineolaithe an Choimisiúin a bhíonn ag déileáil le hullmhú na ngníomhartha tarmligthe. Ina theannta sin, tá sé tábhachtach maidir le forbairt agus ullmhú na ngníomhartha sin go mbeidh na geallsealbhóirí ábhartha uile rannpháirteach sna fóraim iomchuí, amhail an grúpa saineolaithe a bunaíodh le Cinneadh ón gCoimisiún an 13 Meán Fómhair 2018 ina gcuirtear ar bun “an Fóram Digiteach Iompair agus Lóistíochta”.
23.

Léirítear leis an seasamh ón gComhairle ar an gcéad léamh an comhréiteach a baineadh amach sa chaibidlíocht idir an Chomhairle agus Parlaimint na hEorpa, le tacaíocht an Choimisiúin. Creideann an Chomhairle gur pacáiste cothromaithe atá ina seasamh agus creideann sí, a luaithe a ghlacfar an Rialachán nua, go gcuirfear ionstraimí cosanta trádála athchóirithe an Aontais i bhfeidhm leis, ar ionstraimí iad atá éifeachtach agus intuartha in aghaidh dúshláin trádála dhomhanda.
23.

In dhá litir dar dáta an 16 Meitheamh 2016, chuir Cathaoirleach an Choiste ENVI in iúl do Chathaoirleach Choiste na mBuanionadaithe (Cuid 1) dá ndéanfadh an Chomhairle an dá théacs chomhréitigh ar comhaontaíodh amhlaidh a tharchur go foirmiúil chuig Parlaimint na hEorpa, faoi réir a thabhairt chun críche dlítheangeolaíoch, mar a seasaimh ar an gcéad léamh, go molfadh seisean, in éineacht leis an mbeirt Rapóirtéirí, don Seisiún Iomlánach go nglacfaí le seasaimh na Comhairle gan leasuithe ar an dara léamh sa Pharlaimint.
10.

Is é an aidhm a bhí leis an togra an Rialachán maidir leis an gCabhlach Iascaireachta Seachtrach a thabhairt cothrom le dáta i gcomhréir le hathchóiriú 2013 ar an gComhbheartas Iascaigh (CBI), go háirithe trí fheabhas a chur ar an gcóras údaraithe le haghaidh soithí iascaireachta an Aontais chun iascaireacht lasmuigh d'uiscí an Aontais, agus do shoithí tríú tír chun iascaireacht laistigh d'uiscí an Aontais. Sa bhreis ar na rialacha atá ann cheana féin a shoiléiriú agus a shimpliú agus iad a dhéanamh níos comhsheasmhaí leis an reachtaíocht is tábhachtaí a glacadh idir an dá linn, beartaítear leis an togra raon feidhme an Rialacháin atá ann cheana féin a leathnú chuig gnéithe eile a bhaineann leis amhail údaruithe díreacha a fhaightear ó thríú tíortha, athrú brataí, cairtfhostú agus feabhas a chur ar fhaireachán agus ar thrédhearcacht. Táthar ag súil, mar sin, gurb í uirlis fheabhsaithe chun comhrac i gcoinne iascaireacht neamhdhleathach, neamhthuairiscithe agus neamhrialáilte (iascaireacht NNN) atá sa tsraith sin de rialacha atá cothrom le dáta.
10.

I ndiaidh an vóta sa chruinniú iomlánach, chuaigh Parlaimint na hEorpa agus an Chomhairle i mbun caibidlíochta agus é d’aidhm leis an méid sin teacht ar chomhaontú go luath ar an dara léamh ar bhonn an tseasaimh ón gComhairle ar an gcead léamh a d’fhéadfadh an Pharlaimint a fhormheas mar sin. Léirítear go hiomlán le téacs sheasamh na Comhairle ar an gcéad léamh an comhréiteach ar thángthas air idir na comhreachtóirí.
Cuirtear an méid seo a leanas in ionad Airteagal 9:

“Airteagal 9

An tarmligean a fheidhmiú

1. Is faoi réir na gcoinníollacha atá leagtha síos san Airteagal seo a thugtar an chumhacht don Choimisiún gníomhartha tarmligthe a ghlacadh.

2. Tabharfar an chumhacht gníomhartha tarmligthe a ghlacadh dá dtagraítear in Airteagal 2(5), in Airteagal 3 agus in Airteagal 4(4) don Choimisiún ar feadh tréimhse cúig bliana [tar éis an dáta a dtiocfaidh an Rialachán leasaitheach seo i bhfeidhm]. Dréachtóidh an Coimisiún tuarascáil maidir leis an tarmligean cumhachta tráth nach déanaí ná naoi mí roimh dheireadh na tréimhse cúig bliana. Déanfar tarmligean na cumhachta a fhadú go hintuigthe go ceann tréimhsí comhfhaid, mura rud é go gcuireann Parlaimint na hEorpa nó an Chomhairle in aghaidh an fhadaithe sin tráth nach déanaí ná trí mhí roimh dheireadh gach tréimhse.

3. Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 2(5), in Airteagal 3, agus in Airteagal 4(4) a chúlghairm tráth ar bith. Cuirfidh cinneadh cúlghairme deireadh le tarmligean na cumhachta atá sonraithe sa chinneadh sin. Beidh éifeacht leis an gcinneadh sin an lá tar éis a fhoilsithe in Iris Oifigiúil an Aontais Eorpaigh nó ar dháta níos déanaí a shonrófar sa chinneadh sin. Ní dhéanfaidh sé difear do bhailíocht aon ghnímh tharmligthe atá i bhfeidhm cheana féin.

4. Roimh dó gníomh tarmligthe a ghlacadh, rachaidh an Coimisiún i mbun comhairliúcháin le saineolaithe arna n-ainmniú ag gach Ballstát i gcomhréir leis na prionsabail a leagtar síos sa Chomhaontú Idirinstitiúideach maidir le Reachtóireacht Níos Fearr an 13 Aibreán 2016 (**).

5. A luaithe a ghlacfaidh sé gníomh tarmligthe, tabharfaidh an Coimisiún fógra ina leith go comhuaineach do Pharlaimint na hEorpa agus don Chomhairle.

6. Ní thiocfaidh gníomh tarmligthe a ghlactar de bhun Airteagal 2(5), Airteagal 3 nó Airteagal 4(4) i bhfeidhm ach amháin mura mbeidh aon agóid curtha in iúl ag Parlaimint na hEorpa ná ag an gComhairle laistigh de thréimhse dhá mhí tar éis fógra faoin ngníomh sin a thabhairt do Pharlaimint na hEorpa agus don Chomhairle nó más rud é, roimh dheireadh na tréimhse sin, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad aon agóid. Cuirfear dhá mhí leis an tréimhse sin ar thionscnamh Pharlaimint na hEorpa nó na Comhairle.

(**) IO L 123, 12.5.2016, lch. 1.”."